b'\n_START_ARTICLE_\nObservationsfly\n_START_PARAGRAPH_\nObservationsfly anvendes i civil og milit\xc3\xa6r sammenh\xc3\xa6ng til forskellige form\xc3\xa5l ved observationer fra luften.\n_START_SECTION_\nCivile opgaver\n_START_PARAGRAPH_\nKontrol af trafik p\xc3\xa5 landeveje, geod\xc3\xa6tiske observationer, geologiske unders\xc3\xb8gelser, milj\xc3\xb8- og fiskerikontrol, gr\xc3\xa6nsekontrol eller forebyggelse af smugleri og illegal indvandring._NEWLINE_Tv-selskaber anvender helikoptere til at filme begivenheder fra luften, i Danmark har TV 2 News en Eurocopter EC120B Colibri.\n_START_SECTION_\nMilit\xc3\xa6re opgaver\n_START_PARAGRAPH_\nObservationsfly er sm\xc3\xa5 fly der kan lande i terr\xc3\xa6net. Sammen med observationshelikoptere bruges de til at dirigere ilden fra langtr\xc3\xa6kkende artilleri. Observationshelikoptere kan yderligere anvendes til m\xc3\xa5ludpegning for laserstyrede bomber og missiler fra kamphelikoptere og jetfly. Foruden observation kan de ogs\xc3\xa5 bruges til let transport og ambulanceflyvning.'